ལར་ནས་བོད་ནང་གི་གནད་དོན་ཡོད་ཚད་ཀྲུང་དབྱང་ནས་ཐག་གཅོད་ལེགས་པོ་བྱེད་བཞིན་ཡོད་པས་མེར་བསྲེགས་ཀྱི་གནད་དོན་ཐད་༸གོང་ས་མཆོག་གི་རྣམ་འགྱུར་ལ་ལྟ་བ་དེ་ཤིན་ཏུ་ནས་ཡ་མཚན་ཆེ།འོ་ན་ཀྲུང་དབྱང་གིས་ཐག་གཅོད་མི་ཐུབ་པའི་བོད་ཀྱི་གནད་དོན་ད་དུང་ལྷག་ཡོད་དམ།མ་ཟད་༸གོང་ས་མཆོག་གི་བཀའ་སློབ་ཡོད་ཚད་ཀྲུང་གོར་ཁ་བྲལ་གྱི་དྲིལ་བསྒྲགས་ཡིན་པས་ཀྲུང་གོའི་ས་ཁོངས་གང་ཞིག་ཏུ་མཁོ་གལ་ཡོད་དམ།བྱམས་སེམས་ཅན་གྱི་དབུ་ཁྲིད་ཅིག་ཡིན་ཚེ་ཅིའི་ཕྱི་རང་ལུས་མེར་བསྲེགས་བྱེད་པའི་རྒྱུ་རྐྱེན་ཡོངས་ལ་ཞིབ་འཇུག་ཚད་ལྡན་བྱ་འོས་པ་ལས་བརྒྱུད་བསྐུལ་འོག་བྱུང་བ་རེད་ཅེས་འགྲེལ་བཤད་སྟབས་བདེ་པོ་འདི་གཅིག་པུས་འབྱུང་ཉེས་པའི་དོན་རྐྱེན་ཁག་ལ་འགན་འཁུར་ཐུབ་བམ།སྟངས་འཛིན་མ་ཐུབ་པ་ན་ངན་ཁག་ཡོངས་རྫོགས་མི་གཞན་ཞིག་ལ་དཀྲི་བ་འདི་སྔ་ནས་ད་བར་ས་གནས་ཀྱི་དཔོན་རིགས་ཚོའི་དབུས་གཞུང་གི་མདུན་རང་ཉིད་དཀར་གཙང་ཏུ་འགྱུར་ཐབས་ཤིག་རེད།